El Decret 566/2006, de 19 de desembre, de reestructuració del Departament d'Economia i Finances, va adaptar l'estructura del Departament a les noves competències que li va atribuir el Decret 421/2006, de 28 de novembre, de creació, denominació i determinació de l'àmbit de competència dels departaments de l'Administració de la Generalitat de Catalunya.
Posteriorment, s'ha vist la necessitat de dur a terme la reestructuració parcial d'alguns òrgans del Departament per completar l'adequació de l'estructura departamental als nous àmbits competencials i fer front en millors condicions a l'increment d'activitat que comporten.
Dins l'estructura de la Secretaria General, atesa la creixent demanda de serveis públics prestats per la Generalitat de Catalunya, i també la necessitat d'afrontar i mantenir l'actual nivell inversor en infraestructures, la qual cosa aconsella l'habilitació d'un instrument que s'ocupi de la recerca de noves fórmules i mecanismes que permetin compatibilitzar l'assoliment dels objectius assenyalats amb el compliment dels límits establerts per la normativa en matèria d'estabilitat pressupostària, es crea el Programa de finançaments estructurats.
Alhora, aquest Decret aborda la reestructuració parcial de la Direcció de Serveis, amb la creació d'una nova Àrea d'Innovació i Administració Electrònica, i la substitució en la Subdirecció de Gestió Econòmica, Contractació i Patrimoni del Servei de Gestió Econòmica i Contractació per dos nous serveis: el Servei de Gestió Econòmica i el Servei de Contractació, per tal de fer front a l'increment d'activitat que ha comportat l'assumpció de les competències en energia i mines.
Al mateix temps, s'ha vist la necessitat d'ampliar la modificació del Decret 265/1986, de 3 de juliol, sobre creació de l'Assessoria Jurídica del Departament d'Economia i Finances, iniciada amb el Decret 369/2001, de 24 de desembre.
Aquesta modificació es concreta específicament en l'adaptació de les àrees funcionals en què s'articula l'Assessoria Jurídica a la nova estructura del Departament d'Economia i Finances.
Així mateix, i en els termes que es preveu en el Reglament dels Serveis Jurídics de la Generalitat de Catalunya, es reestructuren els serveis territorials de l'Assessoria Jurídica, s'elimina la referència a la figura dels adjunts que es preveia en l'article 5, i, finalment, mitjançant una disposició addicional al Decret 265/1986, de 3 de juliol, es corregeixen determinades remissions a òrgans o disposicions que actualment s'han vist modificats.
D'altra banda, el Decret 363/2002, de 24 de desembre, de reestructuració de la Direcció General del Patrimoni de la Generalitat de Catalunya, va estructurar la Direcció General en tres subdireccions generals: del Patrimoni Immobiliari, Tècnica i de Subministraments i Serveis; i dues àrees funcionals: de Patrimoni Immaterial i Financer i d'Inventari General i d'Herències.
Posteriorment, es modificava el nombre de subdireccions generals mitjançant el Decret 442/2004, de 30 de novembre, d'adscripció de la Subdirecció General de Riscos i Assegurances a la Direcció General del Patrimoni de la Generalitat de Catalunya.
Finalment, el Decret 566/2006, de 19 de desembre, de reestructuració del Departament d'Economia i Finances, va adscriure a la Direcció General la Subdirecció General de Gestió del Servei de Vehicles, que estava regulada pel Decret 223/2005, d'11 d'octubre, de creació de la Gerència de Vehicles de l'Administració de la Generalitat de Catalunya i de la Comissió de Vehicles de l'Administració de la Generalitat de Catalunya.
La dispersió de la normativa que estableix les funcions i l'estructura de la Direcció General del Patrimoni de la Generalitat de Catalunya aconsella unificar-la en una sola disposició.
Al mateix temps, cal adequar la Direcció General a les noves competències atribuïdes per mitjà del Decret 566/2006, tenint present també els efectes de la creació del Registre del Sector Públic per mitjà de l'article 19 de la Llei 12/2004, de 27 de desembre, de mesures financeres.
El resultat és una nova estructura organitzativa amb cinc subdireccions generals i una àrea funcional, alhora que es creen cinc nous òrgans actius amb rang de servei.
D'altra banda, la nova regulació de diverses tècniques per a la racionalització de la contractació, com ara els acords marc, els sistemes dinàmics de contractació i les centrals de contractació que introdueix la Llei 30/2007, de 30 d'octubre, de contractes del sector públic, i la necessitat d'adequació al Decret 566/2006, de 19 de desembre, que crea la Direcció General de Contractació Pública, aconsellen el canvi de la presidència de la Comissió Central de Subministraments, i també el canvi d'adscripció de la Secretaria Tècnica que li dóna suport i de la Subdirecció General de Subministraments i Serveis, que passen a dependre de la Direcció General de Contractació Pública.
En l'àmbit competencial de consum, els canvis d'adscripció departamental que ha experimentat l'Agència Catalana del Consum des de la seva creació per mitjà de la Llei 9/2004, de 24 de desembre, aconsellen regular de manera explícita en la normativa del Departament d'Economia i Finances, com a departament que actualment té la competència en matèria de consum, la dependència orgànica i funcional de l'estructura de l'Agència en l'àmbit territorial.
Finalment, en l'àmbit competencial d'energia i mines, s'han produït un conjunt de canvis des de la darrera reestructuració efectuada de la Direcció General d'Energia i Mines que fan necessari adequar la seva estructura i les seves funcions a la nova situació.
D'una banda, la modificació de la Llei 54/1997, de 27 de novembre, del sector elèctric, i de la Llei 34/1998, de 7 d'octubre, del sector dels hidrocarburs, ha comportat un increment del marc competencial energètic autonòmic en relació amb: les instal·lacions de transport secundari; l'exercici de les funcions de supervisió de l'activitat de distribució tant d'energia elèctrica com de gas natural; la coordinació dels gestors de la xarxa de distribució; la competència per resoldre les condicions de connexió a les xarxes de distribució; i el seguiment dels plans d'inversió de les empreses distribuïdores elèctriques i gasistes.
D'altra banda, i per tal de garantir la qualitat i continuïtat del subministrament de la xarxa de gas i d'energia elèctrica, es posa de manifest la necessitat d'incrementar la funció inspectora de l'Administració de la Generalitat.
Per això, de conformitat amb el que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del conseller d'Economia i Finances, i d'acord amb el Govern,
1.1 Es crea el Programa de finançaments estructurats, adscrit al Departament d'Economia i Finances, amb la finalitat de dissenyar i implantar nous sistemes de finançament vinculats al desenvolupament d'inversions en infraestructures públiques.
1.2 Al capdavant del Programa hi ha un director o directora, amb rang orgànic de director o directora general, que depèn jeràrquicament del secretari o secretària general.
1.3 El director o directora té assignades les funcions següents:
a) Analitzar i, si escau, establir i fer el seguiment de nous sistemes de finançament específics que possibilitin el desenvolupament d'inversions en infraestructures públiques.
b) Acordar i fer el seguiment dels contractes programa i d'altres mecanismes com els plans economicofinancers entre la Generalitat de Catalunya i les entitats del seu sector públic que li siguin encomanats des de la Secretaria General en el quals es defineixin els objectius i compromisos a assolir per aquestes, i representar el Departament en les comissions de seguiment creades en el si dels esmentats contractes programa i plans economicofinancers.
c) Representar el Departament en comissions de seguiment creades en aplicació dels convenis signats amb l'Administració de l'Estat i/o de l'Administració local.
d) Impulsar mecanismes de seguiment dels projectes desenvolupats per la Generalitat de Catalunya en col·laboració amb el sector privat.
e) Dirigir i coordinar l'estructuració de grans projectes d'inversió a desenvolupar pels diferents departaments i entitats públiques.
f) Impulsar i dirigir, en els casos que se li assigni, dins el marc d'actuació del Departament, la implantació de nous projectes estratègics de millora de les funcions que són competència dels diferents àmbits econòmics del Departament d'Economia i Finances.
g) Dirigir i coordinar equips interdepartamentals per analitzar, dissenyar i proposar alternatives per implantar actuacions amb impacte econòmic i financer.
h) Col·laborar amb les unitats responsables del Departament en la determinació dels escenaris econòmics dels diferents departaments, i en la proposta de mesures de seguiment dels objectius de caràcter pluriennal que s'hi fixin i per a l'assoliment dels objectius d'estabilitat pressupostària de la Generalitat de Catalunya.
i) Assistir a les reunions dels grups de treball en què participen l'Administració de la Generalitat de Catalunya, l'Administració de l'Estat i l'Administració local, amb l'objectiu de millorar els sistemes de finançament de les infraestructures públiques.
j) Les altres funcions que li siguin encomanades pel secretari o secretària general.
1.4 El mandat del Programa s'estendrà fins que no se'n considerin acomplerts els objectius i, en tot cas, fins al 31 de desembre de 2011.
2.1 S'afegeixen les lletres k) i l) a l'article 4.1 del Decret 211/2005, de 27 de setembre, de reestructuració de la Secretaria General del Departament d'Economia i Finances, amb la redacció següent:.k) Impulsar i facilitar la implantació de mesures d'administració electrònica al Departament..l) Implementar eines i metodologia en l'àmbit de la planificació i la programació..
2.2 Es modifica l'article 4.2 del Decret 211/2005, de 27 de setembre, de reestructuració de la Secretaria General del Departament d'Economia i Finances, que queda redactat de la manera següent:.4.2 De la Subdirecció General de Recursos Humans i Organització en depenen els òrgans actius i l'àrea funcional següents:.a) Servei de Recursos Humans..b) Gabinet d'Assistència Tècnica i Organització..c) Servei de Prevenció de Riscos Laborals i Polítiques Sostenibles..d) Àrea d'Innovació i Administració Electrònica..
Es modifiquen les lletres f) i h) de l'article 6 del Decret 211/2005, de 27 de setembre, de reestructuració de la Secretaria General del Departament d'Economia i Finances, amb la redacció següent:.f) Supervisar i coordinar l'atenció ciutadana i la informació administrativa que genera el Departament...h) Coordinar, des del punt de vista dels continguts, les iniciatives relacionades amb el web i la Intranet departamentals..
Es modifica l'article 7 del Decret 211/2005, de 27 de setembre, de reestructuració de la Secretaria General del Departament d'Economia i Finances, amb la redacció següent:.Article 7.Servei de Prevenció de Riscos Laborals i Polítiques Sostenibles.Al Servei de Prevenció de Riscos Laborals i Polítiques Sostenibles li corresponen les funcions següents:.a) Realitzar avaluacions dels riscos existents quant a seguretat i salut dels treballadors i treballadores que requereixen establir una estratègia de mesura o una interpretació o aplicació no mecànica dels criteris d'avaluació..b) Coordinar els estudis i les propostes relatius a la prevenció de riscos laborals i promoure activitats de formació, informació, investigació, estudi i divulgació en matèria de prevenció de riscos laborals..c) Planificar i executar l'acció preventiva a desenvolupar en situacions en les quals el control o la reducció dels riscos suposa la realització d'activitats que impliquen la intervenció de diferents especialistes..d) Supervisar les activitats de vigilància i control de la salut dels treballadors i treballadores..e) Desenvolupar actuacions que permetin un ús més eficient de l'energia en els diferents edificis del Departament, de manera que es fomentin les bones pràctiques ambientals i les polítiques de reciclatge i estalvi de recursos..f) Organitzar els serveis de règim interior i administratius del Departament, que inclouen, entre altres, el registre general, l'arxiu, la correspondència, la recepció, l'Office i els taulers d'anuncis, i també coordinar i fixar les directrius pel que fa als serveis esmentats de la totalitat d'edificis del Departament..g) Coordinar les funcions del col·lectiu de xofers i xoferes del Departament, excepció feta del servei de representació, i planificar i optimitzar el parc mòbil del Departament..
S'afegeix un article 7 bis al Decret 211/2005, de 27 de setembre, de reestructuració de la Secretaria General del Departament d'Economia i Finances, amb la redacció següent:.Article 7 bis.Àrea d'Innovació i Administració Electrònica.A l'Àrea d'Innovació i Administració Electrònica, que té caràcter d'àrea funcional, li corresponen les funcions següents:.a) Fer el seguiment de l'execució dels projectes d'innovació i administració electrònica mitjançant l'elaboració d'informes periòdics..b) Elaborar els informes de viabilitat, d'impacte i de cost-benefici previs a la producció de serveis electrònics..c) Informar en relació amb les disposicions que regulen qüestions relatives a la tramitació electrònica..d) Implantar l'accés multicanal als serveis públics d'acord amb les estratègies corporatives..e) Coordinar, des del punt de vista tecnològic, les iniciatives relacionades amb el web i la Intranet departamentals..f) Proposar la millora dels serveis mitjançant la utilització de les tecnologies de la informació i les comunicacions..g) Donar suport a les unitats en el desenvolupament de projectes per a la prestació de serveis electrònics i d'intercanvi telemàtic d'informació, tant pel que fa al disseny com a la implantació i gestió del canvi..h) Vetllar i coordinar les accions encaminades a garantir la seguretat de la informació i la protecció de les dades de caràcter personal..i) Donar suport tècnic als processos de contractació vinculats als projectes d'innovació i administració electrònica..
Es modifica l'article 8.2 del Decret 211/2005, de 27 de setembre, de reestructuració de la Secretaria General del Departament d'Economia i Finances, que queda redactat de la manera següent:.8.2 De la Subdirecció General de Gestió Econòmica, Contractació i Patrimoni en depenen els òrgans actius següents:.a) Servei de Gestió Econòmica..b) Servei de Contractació..c) Servei d'Obres, Instal·lacions i Manteniment..
Es modifica l'article 9 del Decret 211/2005, de 27 de setembre, de reestructuració de la Secretaria General del Departament d'Economia i Finances, que queda redactat de la manera següent:.Article 9.Servei de Gestió Econòmica.Al Servei de Gestió Econòmica li corresponen les funcions següents:.a) Fer el seguiment, el control i l'anàlisi de l'execució pressupostària i la preparació de les modificacions pressupostàries..b) Elaborar l'avantprojecte de pressupost, llevat de les despeses corresponents al capítol 1..c) Impulsar i fer el seguiment de la programació, planificació i compliment dels objectius del Departament en matèria pressupostària i comptable..d) Gestionar i tramitar els ingressos en l'àmbit competencial de la Secretaria General..e) Controlar el funcionament de la caixa d'habilitació..f) Tramitar, supervisar i fer el seguiment de les subvencions que el Departament atorgui en coordinació amb les unitats directives o orgàniques..g) Elaborar i tramitar els documents comptables i controlar l'execució comptable..h) Definir indicadors de costos dels diferents serveis del Departament i fer-ne el seguiment..i) Donar suport als diferents òrgans del Departament pel que fa a la gestió econòmica..j) Elaborar els expedients que donin lloc a la signatura de convenis per a la concessió de subvencions per part del Departament..
S'afegeix un article 9 bis al Decret 211/2005, de 27 de setembre, de reestructuració de la Secretaria General del Departament d'Economia i Finances, amb la redacció següent:.Article 9 bis.Servei de Contractació.Al Servei de Contractació li corresponen les funcions següents:.a) Tramitar els expedients de contractació administrativa del Departament..b) Donar suport en matèria de contractació administrativa a les entitats vinculades amb el Departament..c) Elaborar els expedients que donin lloc a la signatura de convenis per part del Departament, sens perjudici del que disposa la lletra j) de l'article 9..d) Tramitar i gestionar els expedients patrimonials..
9.1 Es modifica la lletra f) de l'article 10 del Decret 211/2005, de 27 de setembre, de reestructuració de la Secretaria General del Departament d'Economia i Finances, amb la redacció següent:.f) Coordinar les actuacions del Departament, en allò que no correspongui a l'Àrea TIC, en l'àmbit de la telefonia fixa i mòbil..
9.2 S'afegeix una lletra g) a l'article 10 del Decret 211/2005, de 27 de setembre, de reestructuració de la Secretaria General del Departament d'Economia i Finances, amb la redacció següent:.g) Coordinar i gestionar l'inventari de béns immobles adscrits al Departament i l'adquisició i l'inventari de béns mobles, i també coordinar l'adquisició de material no inventariable i la seva distribució..
10.1 Es modifica l'apartat primer de l'article 2 del Decret 265/1986, de 3 de juliol, sobre creació de l'Assessoria Jurídica del Departament d'Economia i Finances, que queda redactat de la manera següent:.1.
L'assessorament en dret dels serveis centrals i territorials del Departament d'Economia i Finances i dels ens que en depenen, practicat en forma verbal o escrita, i la col·laboració en actuacions de caràcter estrictament jurídic relacionades amb les competències del Departament.
La petició d'assessorament o de col·laboració serà cursada pel conseller o consellera, pel secretari o secretària general, o pel secretari o secretària sectorial, director o directora general, director o directora dels serveis territorials o director o directora de l'ens respectiu..
10.2 Es modifiquen les lletres e), f), g) i j) de l'article 3.1 del Decret 265/1986, de 3 de juliol, sobre la creació de l'Assessoria Jurídica del Departament d'Economia i Finances, que queden redactades de la manera següent:.e) Validació i qualificació de les garanties ofertes donant suport a la Caixa General de Dipòsits, i també de poders per avalar a favor de la Generalitat i ens que en depenen, per a cobraments i cessió de crèdits, per contractar i per subscriure convenis..f) Expedients de revisió d'actes nuls o anul·lables, inclosos els de naturalesa tributària, i també les resolucions que el conseller o consellera d'Economia i Finances pugui dictar en matèria juridicotributària..g) Informar sobre el trasllat als òrgans judicials o al Ministeri Fiscal dels actes que afectin l'àmbit competencial del Departament i puguin ser constitutius de delicte o falta, i preparar la documentació per trametre-la...j) Redacció o modificació d'estatuts dels ens que depenen del Departament, de societats privades i de fundacions en què participi la Generalitat mitjançant el Departament d'Economia i Finances o ens que en depenen, i també la redacció de propostes de dissolució i liquidació..
10.3 Es modifica l'apartat 4 de l'article 5 del Decret 265/1986, de 3 de juliol, sobre creació de l'Assessoria Jurídica del Departament d'Economia i Finances, que queda redactat de la manera següent:.4.
La representació, la té per dret propi el cap o la cap de l'Assessoria Jurídica, i el/la faculta per comparèixer com a actor, denunciant, querellant, coadjuvant o demandat, i per recórrer en qualssevol instàncies de la jurisdicció corresponent, en via ordinària o extraordinària, i també per ratificar-se i per absoldre posicions..
10.4 Es modifiquen els articles 6, 8 i 9 del Decret 265/1986, de 3 de juliol, sobre creació de l'Assessoria Jurídica del Departament d'Economia i Finances, que queden redactats de la manera següent:.Article 6.Per al compliment de les seves funcions en relació amb els àmbits materials assignats al Departament d'Economia i Finances, l'Assessoria Jurídica exerceix les seves competències mitjançant la distribució en les àrees funcionals següents:.a) L'Àrea d'Assessorament Jurídic General, a la qual correspon la preparació de documentació, la proposta o emissió d'informe, segons escaigui, i, en general, l'acompliment de totes les funcions atribuïdes a l'Assessoria Jurídica, llevat de les que s'atribueixen a la resta d'àrees..b) L'Àrea d'Assessorament Patrimonial, a la qual correspon l'emissió d'informe sobre les matèries en les quals sigui competent la Direcció General del Patrimoni de la Generalitat de Catalunya, i, en particular, sobre els contractes o documents relatius al patrimoni de l'Administració de la Generalitat de Catalunya..c) L'Àrea d'Assessorament Tributari, a la qual correspon la preparació de documentació, la proposta o emissió d'informe, segons escaigui, i, en general, l'acompliment de les funcions relatives a les matèries de caire tributari..d) L'Àrea d'Assessorament en Matèria de Sectors Econòmics, a la qual correspon la preparació de documentació, la proposta o emissió d'informe, segons escaigui, i, en general, l'acompliment de les funcions relatives a les competències del Departament en matèries relatives a la política financera, competència, fons europeus, consum, energia i mines i totes les de contingut eminentment econòmic...Article 8.Les funcions d'assessorament jurídic dels òrgans territorials del Departament d'Economia i Finances, i també les dels ens que depenen del Departament, seran exercides per l'Assessoria Jurídica i les seves unitats departamentals en els àmbits territorials de Girona, Lleida, Tarragona i les Terres de l'Ebre...Article 9.El cap o la cap de l'Assessoria Jurídica pot atribuir, sens perjudici de les funcions corresponents a les àrees funcionals, qualsevol assumpte procedent dels serveis centrals o territorials del Departament d'Economia i Finances i dels ens que en depenen a la persona o persones que determini entre les que depenen funcionalment de l'Assessoria Jurídica..
11.1 A la Direcció General del Patrimoni de la Generalitat de Catalunya li corresponen les funcions següents:
a) L'administració, explotació, defensa, protecció, investigació i inventari dels béns i drets de la Generalitat de Catalunya.
b) La coordinació de la gestió i utilització dels edificis administratius de la Generalitat de Catalunya, l'autorització de trasllat d'oficines administratives i l'elaboració de programes i plans d'optimització del seu ús.
L'establiment de criteris per al seu manteniment i conservació i l'informe previ a la contractació d'obres de construcció o reforma d'edificis i oficines administratives d'import superior a 600.000,00 euros.
c) La tramitació i informe dels expedients que puguin suposar una modificació en la composició del sector públic de la Generalitat de Catalunya, en els seus drets polítics o econòmics respecte a les entitats que l'integren o entitats participades, o en el seu règim jurídic, i l'exercici dels drets que corresponguin a la Generalitat de Catalunya com a partícip en empreses i societats.
d) La protecció del personal i patrimoni de la Generalitat de Catalunya i la minimització dels efectes econòmics derivats de la materialització dels riscos als quals estan sotmesos.
e) La prestació del servei de vehicles de representació.
f) La gestió econòmica i dels mitjans personals, materials i pressupostaris assignats, així com la realització d'estudis sobre les funcions i activitats desenvolupades.
g) La gestió de la declaració judicial de la Generalitat de Catalunya com a hereva intestada i de l'acceptació per part de la Generalitat de Catalunya de les herències testades.
11.2 De la Direcció General del Patrimoni de la Generalitat de Catalunya en depenen els òrgans actius i l'àrea funcional següents:
a) Subdirecció General de Gestió de Serveis i Vehicles de Representació.
b) Subdirecció General d'Herències.
c) Àrea de Participacions Públiques i Patrimoni Immaterial.
d) Subdirecció General del Patrimoni Immobiliari.
f) Subdirecció General Tècnica.
12.1 A la Subdirecció General de Gestió de Serveis i Vehicles de Representació li corresponen les funcions següents:
a) Realitzar les actuacions necessàries per a la prestació del servei de vehicles de representació d'acord amb els criteris d'ús que estableixi la Comissió de Vehicles, sense perjudici de les funcions que, en matèria de seguretat, corresponguin al departament competent en aquesta matèria.
b) Organitzar i planificar les condicions de prestació del servei dels xofers i xoferes i supervisar la gestió de personal del col·lectiu de xofers i xoferes de representació en tot allò que aquest té d'específic.
c) Gestionar la flota de vehicles de representació pel que fa a la seva normalització, provisió, manteniment, logística i altres aspectes que hi estiguin relacionats.
12.2 De la Subdirecció General de Gestió de Serveis i Vehicles de Representació en depèn el Servei de Vehicles de Representació.
Al Servei de Vehicles de Representació li corresponen les funcions següents:
b) Controlar els consums de carburants i lubricants i el quilometratge.
c) Formular propostes per reduir els costos en manteniment i consums, i també l'impacte ambiental.
d) Fer tots els tràmits administratius relatius a la documentació dels vehicles.
e) Gestionar els espais on s'ha d'estacionar la flota i l'expedició de les targetes o altres mitjans per accedir-hi, garantint-ne la seguretat.
f) Redactar els plecs de prescripcions tècniques de totes les adquisicions o contractacions relatives als vehicles, a la seva substitució, als seus equipaments i als elements necessaris per al seu funcionament i utilització.
g) Efectuar el seguiment de totes les adquisicions o contractacions relatives als vehicles, a la seva substitució, als seus equipaments i als elements necessaris per al seu funcionament i utilització.
A la Subdirecció General d'Herències li corresponen les funcions següents:
a) Impulsar les actuacions necessàries, quan procedeixi legalment, per aconseguir la declaració judicial de la Generalitat com a hereva intestada, i també per procedir a l'acceptació per part de la Generalitat de les herències testades.
b) Tramitar el reconeixement i liquidar els premis als quals tenen dret les persones denunciants de defuncions intestades.
c) Formar i mantenir l'inventari i dur la comptabilitat dels béns i drets de la Generalitat de Catalunya procedents d'herències, gestionar els ingressos i les despeses associades, i administrar el fons de garantia, en règim d'autonomia econòmica.
d) Realitzar davant entitats financeres, registres oficials, administracions i altres tercers les actuacions necessàries per a la custòdia, l'administració i l'explotació dels béns i drets enunciats a l'apartat anterior, i promoure'n la defensa fins i tot per la via judicial.
e) Instruir i executar l'alienació dels béns i drets que acordi la Junta Distribuïdora d'Herències.
f) Executar els acords d'adjudicació dels béns de l'herència o el seu valor de la manera acordada per la Junta Distribuïdora d'Herències, i fer-ne la liquidació als establiments o institucions beneficiàries, prèvia comprovació del compliment de les condicions establertes.
g) Donar suport als òrgans col·legiats existents en matèria d'herències.
A l'Àrea de Participacions Públiques i Patrimoni Immaterial, que té caràcter d'àrea funcional, li corresponen les funcions següents:
a) Formar i mantenir el Registre del Sector Públic i l'inventari d'entitats que integren el sector públic de la Generalitat de Catalunya o en les quals aquest té participació.
b) Vetllar per l'adequada conservació, protecció i defensa del patrimoni de la Generalitat de Catalunya representat per la participació, directa o indirecta, en qualsevol entitat amb personalitat jurídica pròpia i els drets que d'aquesta participació es deriven.
c) Instruir i tramitar els expedients de propostes d'acord del Govern que hagin de suposar modificacions en la composició del sector públic de la Generalitat de Catalunya, o en els drets polítics o econòmics de la Generalitat respecte a les entitats que l'integren o les entitats participades, o en el seu règim jurídic.
d) Dirigir i supervisar la formació per part dels departaments de la Generalitat de Catalunya de l'inventari de béns mobles i de l'inventari del patrimoni immaterial.
16.1 A la Subdirecció General del Patrimoni Immobiliari li corresponen les funcions següents:
a) Realitzar les actuacions necessàries per a l'administració, explotació i defensa extrajudicial dels béns i drets que integren el patrimoni immobiliari de la Generalitat de Catalunya.
b) Formar i mantenir les dades alfanumèriques de l'inventari del patrimoni immobiliari de la Generalitat de Catalunya.
c) Informar les propostes que formulin els departaments i les entitats del sector públic de la Generalitat de Catalunya relatives a l'adquisició d'immobles o drets sobre aquests immobles, i donar-los suport.
16.2 De la Subdirecció General del Patrimoni Immobiliari en depèn el Servei de Gestió Immobiliària.
Al Servei de Gestió Immobiliària li corresponen les funcions següents:
a) Formar i mantenir les dades alfanumèriques de l'inventari del patrimoni immobiliari de la Generalitat de Catalunya.
b) Administrar, explotar i defensar extrajudicialment el patrimoni immobiliari de la Generalitat de Catalunya.
c) Gestionar i tramitar les propostes de pagament de les obligacions econòmiques de la Generalitat derivades tant de la propietat com dels contractes d'arrendament a favor de la Generalitat.
d) Exercir la inspecció i el control dels immobles de la Generalitat de Catalunya.
18.1 A la Subdirecció General de Riscos i Assegurances li corresponen les funcions següents:
a) Proposar les directrius a seguir en matèria de contractació de pòlisses d'assegurances i en la gestió i tramitació dels sinistres de la Generalitat de Catalunya.
b) Proposar i executar el Pla anual de cobertura de riscos de la Generalitat de Catalunya, un cop analitzades les necessitats plantejades pels diferents departaments en matèria de gestió de riscos i assegurances.
c) Coordinar, impulsar i proposar a la Direcció General, per a la seva elevació a la Junta de Prevenció i Gestió de Riscos de l'Administració de la Generalitat de Catalunya, els programes i les actuacions necessàries per controlar i minorar els riscos que puguin afectar els béns i els drets dels diferents departaments, i també fer-ne el seguiment corresponent.
d) Informar prèviament la contractació de pòlisses d'assegurances per part de les entitats que integren el sector públic de la Generalitat.
e) Controlar i fer el seguiment, conjuntament amb l'òrgan competent en matèria de funció pública, de la gestió desenvolupada per les mútues d'accidents de treball i malalties professionals de la Seguretat Social en matèria de riscos laborals seleccionades per la Generalitat de Catalunya.
18.2 De la Subdirecció General de Riscos i Assegurances en depenen els òrgans actius següents:
a) Servei de Contractació i Suport en Matèria d'Assegurances.
b) Servei de Gestió i Tramitació de Sinistres.
Al Servei de Contractació i Suport en Matèria d'Assegurances li corresponen les funcions següents:
a) Preparar els plecs de clàusules administratives i de prescripcions tècniques necessaris per a les contractacions de pòlisses d'assegurances, de mediadors d'assegurances i de perits taxadors d'assegurances.
b) Analitzar els riscos i garanties coberts i fer propostes al subdirector o subdirectora general de Riscos i Assegurances dels riscos i garanties a cobrir en l'anualitat següent, en funció de la sinistralitat ocorreguda.
c) Donar resposta a les necessitats de cobertura d'assegurances plantejades pels departaments i estimar i facilitar el cost de cobertura.
d) Distribuir als departaments els costos de contractació d'assegurances periòdicament i anualment.
e) Custodiar els expedients de contractació d'assegurances, de mediadors d'assegurances i de perits taxadors d'assegurances tramitats per la Generalitat de Catalunya.
f) Informar sobre els contractes d'assegurances tramitats per la Generalitat de Catalunya i les entitats del sector públic dependents majoritàriament de la Generalitat de Catalunya, i proposar al subdirector o subdirectora general de Riscos i Assegurances models de plecs de bases tècniques per facilitar la contractació d'assegurances de les entitats esmentades, i també preparar, d'acord amb les instruccions del subdirector o subdirectora general de Riscos i Assegurances, circulars informatives sobre els contractes d'assegurances tramitats i millorar els models de comunicació de suplements d'altes i baixes.
Al Servei de Gestió i Tramitació de Sinistres li corresponen les funcions següents:
b) Establir els circuits d'informació, control i seguiment de la tramitació dels sinistres entre els departaments de la Generalitat de Catalunya i els corredors i corredores i les entitats asseguradores.
c) Assessorar i donar suport als departaments de la Generalitat sobre les qüestions relatives a la gestió de sinistres.
d) Fer el seguiment de les valoracions i provisions tècniques fetes per les asseguradores de la Generalitat, incloses les fetes pel Consorcio de Compensación de Seguros, com a conseqüència d'un sinistre, i verificar totes les indemnitzacions.
f) Proposar al subdirector o subdirectora general de Riscos i Assegurances el nomenament de perits de part de l'assegurat i en terceria, i determinar les tasques a realitzar i el seu cost.
21.1 A la Subdirecció General Tècnica li corresponen les funcions següents:
a) Proposar els criteris per a la coordinació i optimització de l'ús dels edificis administratius, i també per al seu manteniment i conservació.
b) Informar les propostes departamentals sobre la necessitat de contractació de nous espais, trasllat o reubicació en els existents i supervisió dels dictàmens tècnics preceptius.
c) Informar, prèviament a la seva contractació, els projectes d'obres per a la construcció o reforma d'edificis administratius de la Generalitat de Catalunya d'import superior a 600.000,00 euros i supervisar-ne l'execució.
d) Realitzar o supervisar taxacions i valoracions dels immobles i drets sobre aquests immobles en les adquisicions, alienacions, permutes, lloguers i altres operacions patrimonials.
e) Formar i mantenir les dades gràfiques, urbanístiques i arquitectòniques de l'inventari del patrimoni immobiliari de la Generalitat de Catalunya.
21.2 De la Subdirecció General Tècnica en depenen els òrgans actius següents:
a) Servei de Gestió Gràfica i Planificació.
b) Servei d'Anàlisi i Suport Tècnic.
Al Servei de Gestió Gràfica i Planificació li corresponen les funcions següents:
a) Proposar criteris per a l'optimització de les dependències administratives, redactant i impulsant plans i propostes de nova ubicació o concentració d'oficines administratives, per tal de donar solució a les necessitats detectades, segons l'anàlisi de l'estat i l'ocupació actual dels immobles.
b) Analitzar des del vessant tècnic i econòmic les propostes de contractació d'immobles i supervisar els dictàmens tècnics preceptius, i fer les consideracions oportunes per tal de donar compliment a la normativa corresponent.
c) Formar i mantenir les dades gràfiques, urbanístiques i arquitectòniques de l'inventari del patrimoni immobiliari de la Generalitat de Catalunya.
d) Gestionar aplicacions gràfiques que permetin unificar criteris per a la millor descripció i gestió dels immobles administratius de la Generalitat de Catalunya, i formar i mantenir el contingut de les seves dades.
e) Mantenir la base de dades d'espais, disponibilitat i preus del mercat immobiliari, per a futures actuacions de la Subdirecció General i per a la realització d'estudis.
Al Servei d'Anàlisi i Suport Tècnic li corresponen les funcions següents:
a) Realitzar i supervisar informes, dictàmens, taxacions i valoracions immobiliàries i urbanístiques de béns i drets reals sobre immobles que integren o puguin integrar el patrimoni immobiliari de la Generalitat de Catalunya.
b) Redactar projectes, dirigir obres i definir els criteris que han de regir per a la millora i optimització de la conservació i el manteniment dels edificis administratius de la Generalitat de Catalunya.
c) Informar prèviament a la seva aprovació, tant en l'aspecte quantitatiu com qualitatiu, els projectes d'obres i reformes d'import superior a 600.000,00 euros a realitzar sobre edificis administratius de la Generalitat de Catalunya.
d) Donar suport tècnic a la Intervenció General en la recepció d'obres i instal·lacions, i als departaments de la Generalitat de Catalunya que no disposin de facultatiu competent.
e) Promoure plans urbanístics en terrenys de la Generalitat de Catalunya, i també revisar els que, tot i ser promoguts per altres, afectin el patrimoni de la Generalitat de Catalunya.
24.1 La Direcció General d'Energia i Mines, sota la supervisió de la Secretaria d'Economia, té les funcions següents:
a) Dirigir, executar i coordinar les actuacions del Departament d'Economia i Finances en matèria de règim energètic i miner.
c) Dissenyar les polítiques energètiques a aplicar a Catalunya i elaborar les iniciatives normatives, en el marc de les competències de l'Administració de la Generalitat de Catalunya en matèria d'energia elèctrica, hidrocarburs, eficiència energètica i mineria.
d) Resoldre l'autorització administrativa de les instal·lacions energètiques ubicades a Catalunya, d'acord amb el que preveu la normativa sectorial.
e) Fer el seguiment i control de les actuacions previstes per les empreses que actuen en el sector energètic.
f) Inspeccionar i controlar les prescripcions tècniques i de seguretat de les instal·lacions energètiques.
g) Gestionar els registres administratius de competència autonòmica, d'acord amb la normativa vigent en matèria d'energia i mines.
h) Resoldre els recursos d'alçada interposats contra les resolucions dels òrgans jeràrquicament inferiors i exercir la potestat sancionadora que tingui atribuïda per la normativa vigent.
24.2 L'Institut Català d'Energia, que es regula per la seva normativa específica aplicable, està adscrit al Departament d'Economia i Finances, mitjançant la Direcció General d'Energia i Mines de la Secretaria d'Economia.
24.3 Formen part de la Direcció General d'Energia i Mines els òrgans següents:
a) Subdirecció General d'Energia.
b) Subdirecció General de Mines.
c) Servei d'Anàlisi i Control de l'Activitat.
d) Servei Jurídic i de Regulació.
25.1 La Subdirecció General d'Energia té les funcions següents:
c) Desenvolupar les tasques necessàries per dur a terme la coordinació de les funcions assignades als serveis que s'integren dins l'estructura de la Subdirecció General i les funcions de les seccions territorials.
d) Coordinar l'intercanvi d'informació amb el Ministeri d'Indústria, Turisme i Comerç, d'acord amb el que preveuen les lleis del sector elèctric i d'hidrocarburs i la normativa que les desplega.
e) Supervisar i coordinar l'atorgament de les subvencions corresponents al Pla d'Electrificació Rural de Catalunya i al Pla de Gasificació Rural de Catalunya.
f) Supervisar i coordinar l'elaboració i execució dels convenis que signi l'Administració de la Generalitat en matèria de producció, transport i distribució d'energia.
25.2 Formen part de la Subdirecció General d'Energia els òrgans següents:
a) Servei d'Autorització d'Instal·lacions Elèctriques.
b) Servei d'Inspecció i Control d'Instal·lacions Elèctriques.
c) Servei de Qualitat del Subministrament Elèctric.
26.1 El Servei d'Autorització d'Instal·lacions Elèctriques té com a funcions les següents:
a) Gestionar i resoldre els procediments administratius relatius a l'atorgament de les autoritzacions administratives de les instal·lacions de producció, transport i distribució d'energia elèctrica.
b) Gestionar i resoldre els procediments administratius relatius a la implantació de les instal·lacions de producció d'energia elèctrica en règim especial.
c) Resoldre els conflictes que es plantegin en relació amb l'accés i la connexió a les xarxes de distribució elèctrica.
d) Gestionar el Sistema d'Informació Geogràfica a fi d'integrar-hi el conjunt d'instal·lacions de generació, transport i distribució elèctrica.
e) Gestionar els expedients d'expropiació que es derivin de l'establiment del conjunt d'instal·lacions de producció, transport i distribució elèctrica.
f) Coordinar les funcions de les seccions territorials pel que fa a l'àmbit competencial del Servei.
g) Supervisar el Registre d'Instal·lacions de Producció Elèctrica en Règim Especial i dirigir els programes d'inspecció d'aquest tipus d'instal·lacions.
h) Exercir la potestat sancionadora atribuïda per la normativa vigent.
i) Gestionar els expedients administratius relatius a l'atorgament de les subvencions en matèria d'electrificació rural.
26.2 Formen part del Servei d'Autorització d'Instal·lacions Elèctriques les seccions següents:
a) Secció de Transport i Distribució.
a) Gestionar i resoldre, si escau, els procediments administratius relatius a l'atorgament de les autoritzacions de les instal·lacions de transport i distribució d'energia elèctrica ubicades dins l'àmbit territorial de Barcelona.
a) Gestionar i resoldre, si escau, els procediments administratius relatius a l'atorgament de les autoritzacions d'instal·lacions de producció en règim ordinari i de cogeneració.
b) Fer el seguiment i controlar els rendiments d'aquest tipus d'instal·lacions.
29.1 El Servei d'Inspecció i Control d'Instal·lacions Elèctriques té les funcions següents:
a) Controlar les inversions declarades per les empreses elèctriques en els seus plans d'inversió presentats davant de l'administració energètica pel que fa a l'àmbit territorial de Catalunya.
b) Controlar les prescripcions tècniques i de seguretat del conjunt d'instal·lacions de producció ordinària, transport i distribució elèctrica ubicades a l'àmbit territorial de Catalunya.
c) Coordinar territorialment i establir criteris en relació amb el control de les prescripcions tècniques i de seguretat del conjunt d'instal·lacions de producció en règim ordinari, transport i distribució ubicades a l'àmbit territorial de Catalunya.
d) Resoldre els procediments administratius relatius a les denúncies que es presentin sobre la situació tècnica i de seguretat de les instal·lacions elèctriques.
29.2 Forma part del Servei d'Inspecció i Control d'Instal·lacions Elèctriques la Secció d'Inspeccions.
La Secció d'Inspeccions té les funcions següents:
a) Exercir el control i el seguiment de les inspeccions periòdiques de les instal·lacions elèctriques, d'acord amb els requeriments establerts per la normativa vigent.
b) Coordinar les inspeccions efectuades pels mitjans de la mateixa administració energètica i els mitjans contractats per aquesta administració.
31.1 El Servei de Qualitat del Subministrament Elèctric té les funcions següents:
b) Establir els plans d'actuació corresponents en relació amb la qualitat del subministrament elèctric.
c) Atendre les queixes presentades per les persones usuàries del subministrament elèctric, tant pel que fa a la dotació del subministrament com pel que fa a la seva prestació.
e) Coordinar territorialment les funcions de les seccions territorials en les matèries competència del Servei.
31.2 Forma part del Servei de Qualitat del Subministrament Elèctric la Secció d'Atenció a les Persones Usuàries.
La Secció d'Atenció a les Persones Usuàries té la funció de tramitar les queixes que presentin les persones usuàries relatives a discrepàncies sobre la dotació del subministrament elèctric (règim de connexions de servei elèctriques), el procés de facturació del subministrament, les interrupcions del servei elèctric i la manca de qualitat del producte.
33.1 El Servei d'Hidrocarburs té les funcions següents:
a) Coordinar i, si escau, resoldre els procediments administratius relatius a l'atorgament de les autoritzacions de les instal·lacions de producció, emmagatzematge, transport i distribució de gas i productes petrolífers, i gestionar els expedients d'expropiació que es deriven de la implantació d'aquestes instal·lacions.
e) Supervisar el registre d'estacions de servei de Catalunya.
f) Exercir la potestat sancionadora atribuïda per la normativa vigent.
g) Coordinar les funcions de les seccions dels serveis territorials en les matèries competència del Servei.
h) Gestionar els expedients administratius relatius a l'atorgament de les subvencions en matèria de gasificació rural.
33.2 Formen part del Servei d'Hidrocarburs les seccions següents:
a) Secció d'Autorització d'Instal·lacions de Gasos Combustibles.
b) Secció d'Inspecció d'Instal·lacions de Gasos Combustibles.
a) Gestionar i resoldre, si escau, els procediments administratius relatius a l'atorgament de les autoritzacions de les instal·lacions de producció, emmagatzematge, transport i distribució de gas canalitzat, gasos liquats del petroli i gas natural liquat ubicades dins l'àmbit territorial de Barcelona.
b) Resoldre els procediments administratius relatius a denúncies que es presentin sobre la situació tècnica i de seguretat d'aquest tipus d'instal·lacions.
Les funcions i l'estructura de la Subdirecció General de Mines són les que preveuen els articles 34, 35, 36, 37, 38, 39, 40, 41, 42, 43 i 44 del Decret 190/2005, de 13 de setembre, de reestructuració parcial del Departament de Treball i Indústria.
Totes les referències que es facin en aquests preceptes al Departament de Treball i Indústria s'han d'entendre efectuades al Departament d'Economia i Finances.
37.1 El Servei d'Anàlisi i Control de l'Activitat té les funcions següents:
a) Donar suport al director o directora general d'Energia i Mines per desenvolupar les activitats que competencialment té encomanades, coordinar les activitats de l'administració energètica i minera de Catalunya i donar compliment als requeriments d'informació adreçats a la Direcció General d'Energia i Mines.
b) Efectuar el seguiment dels projectes i processos de la Direcció General d'Energia i Mines i de l'Institut Català d'Energia, i fer el seguiment del desenvolupament de les actuacions dels àmbits energètic i miner del Pla de Govern, del Pla d'Actuació Departamental i del Pla de l'Energia.
c) Coordinar la resposta a preguntes i altres iniciatives parlamentàries i d'altres institucions sobre els àmbits energètic i miner.
d) Fer el seguiment de les mesures corresponents als àmbits d'energia i mines de l'Acord estratègic per a la competitivitat, la internacionalització i la qualitat d'ocupació de l'economia catalana, el Pacte Nacional per les Infraestructures i altres acords del Govern de Catalunya que incloguin disposicions en els àmbits energètic i miner.
e) Estudiar des del punt de vista tècnic les propostes reguladores i coordinar la preparació de la documentació tècnica necessària.
f) Participar en el desenvolupament de les actuacions de desplaçament o soterrament de línies elèctriques que afecten zones densament poblades.
g) Tramitar i coordinar les activitats de formació amb la finalitat de donar a conèixer les novetats reguladores sectorials al personal tècnic i administratiu.
h) Actuar com a secretaria tècnica de la Comissió Mixta de Seguiment del Pla d'extensió de la xarxa de gas natural de Catalunya.
i) Supervisar la tramitació i execució del pressupost de la Direcció General i les tasques de registre i manteniment encomanades a la Direcció General.
37.2 Forma part del Servei d'Anàlisi i Control de l'Activitat la Secció de Suport Funcional.
a) Tramitar el pressupost de la Direcció General i fer el seguiment de la seva execució, en coordinació amb les persones responsables de la gestió pressupostària de l'Institut Català d'Energia.
b) Gestionar el registre de la Direcció General.
c) Controlar les tasques de manteniment ordinàries, i també altres qüestions que li encomani el director o directora general o el cap o la cap del Servei.
39.1 El Servei Jurídic i de Regulació té les funcions següents:
a) Assessorar jurídicament en matèria de règim energètic i miner els òrgans que componen la Direcció General d'Energia i Mines.
b) Dur a terme la coordinació juridicotècnica territorial en les matèries pròpies dels sectors elèctric, d'hidrocarburs i miner.
c) Elaborar les propostes de normativa sobre els sectors elèctric, d'hidrocarburs i de règim miner, en l'àmbit de les competències assumides estatutàriament sobre aquesta matèria.
d) Fer el seguiment de la normativa estatal en matèria de règim energètic i miner i, en concret, fer el control i l'estudi de les disposicions de caràcter general que s'aprovin en desplegament de la Llei 54/1997, de 27 de novembre, del sector elèctric, i de la Llei 34/1998, de 7 d'octubre, del sector dels hidrocarburs.
e) Donar suport jurídic en l'elaboració dels convenis competència de la Direcció General d'Energia i Mines.
f) Donar suport jurídic en la tramitació de les subvencions competència de la Direcció General d'Energia i Mines.
g) Coordinar i supervisar els recursos administratius que s'interposin en relació amb l'àmbit competencial de la Direcció General d'Energia i Mines.
h) Gestionar els procediments sancionadors que es tramitin en l'àmbit de competències de la Direcció General d'Energia i Mines.
39.2 Les funcions del Servei Jurídic i de Regulació s'exerceixen sota la coordinació jurídica de l'Assessoria Jurídica del Departament d'Economia i Finances.
Totes les referències que la normativa vigent faci a la Comissió Mixta de Valoracions Estat-Generalitat s'han d'entendre fetes a la Comissió Mixta d'Afers Econòmics i Fiscals Estat-Generalitat.
Totes les funcions que el Decret 314/1990, de 4 de desembre, de regulació del procediment de comunicació a les comunitats europees dels ajuts atorgats per la Generalitat de Catalunya, atribueix a la Direcció General de Programació Econòmica queden atribuïdes a la Direcció General de Promoció Econòmica.
Totes les referències que la normativa vigent faci a la Direcció General del Patrimoni de la Generalitat de Catalunya relatives a les funcions derivades de les polítiques de racionalització dels subministraments de béns i serveis de referència, i també de la gestió i tramitació de les adquisicions centralitzades, s'han d'entendre fetes a la Direcció General de Contractació Pública.
En particular, les referències fetes a la Direcció General del Patrimoni de la Generalitat de Catalunya en els articles 7.3 i 10 del Decret 96/2001, de 20 de març, sobre organització i competències per a la contractació dels subministraments i dels seus serveis complementaris, relacionats o derivats dins l'Administració de la Generalitat i altres organismes públics, s'han d'entendre fetes a la Direcció General de Contractació Pública.
En conseqüència, d'una banda, el director o directora general de Contractació Pública és qui integra i presideix la Comissió Central de Subministraments i, d'altra banda, la Secretaria Tècnica de la Comissió Central de Subministraments queda adscrita a la Direcció General de Contractació Pública.
La Subdirecció General de Subministraments i Serveis, adscrita a la Direcció General del Patrimoni de la Generalitat de Catalunya, passa a dependre de la Direcció General de Contractació Pública amb les funcions que estableix l'article 4.1 del Decret 363/2002, de 24 de desembre, de reestructuració de la Direcció General del Patrimoni de la Generalitat de Catalunya, amb les adaptacions que calgui en les referències als òrgans que se citen.
L'Àrea de Patrimoni Immaterial i Financer i d'Inventari General passa a denominar-se Àrea de Participacions Públiques i Patrimoni Immaterial.
La Subdirecció General de Gestió del Servei de Vehicles passa a denominar-se Subdirecció General de Gestió de Serveis i Vehicles de Representació.
El Servei de Manteniment de Vehicles passa a denominar-se Servei de Vehicles de Representació.
El Servei de Producció en Règim Especial passa a denominar-se Servei d'Autoritzacions d'Instal·lacions Elèctriques.
El Servei de Qualitat del Subministrament Energètic passa a denominar-se Servei de Qualitat del Subministrament Elèctric.
El Servei d'Anàlisi i Planificació Energètica passa a denominar-se Servei d'Anàlisi i Control de l'Activitat.
El Servei de Regulació Energètica i Minera passa a denominar-se Servei Jurídic i de Regulació.
La Secció d'Instal·lacions Elèctriques passa a denominar-se Secció de Transport i Distribució.
La Secció d'Instal·lacions Receptores d'Energia Elèctrica passa a denominar-se Secció d'Inspeccions.
La Secció de Qualitat del Subministrament Elèctric passa a denominar-se Secció d'Atenció a les Persones Usuàries.
La Secció de Gas Canalitzat passa a denominar-se Secció d'Autorització d'Instal·lacions de Gasos Combustibles.
La Secció de Receptores de Gas i Distribució de Carburants passa a denominar-se Secció d'Inspecció d'Instal·lacions de Gasos Combustibles.
De la Secretaria General se suprimeixen l'Àrea de Programes Interdepartamentals, el Servei de Prevenció de Riscos Laborals i Règim Interior i el Servei de Gestió Econòmica i Contractació.
De la Direcció General del Patrimoni de la Generalitat de Catalunya se suprimeix l'Àrea d'Herències.
De la Direcció General d'Energia i Mines se suprimeixen el Servei d'Energia Elèctrica, la Secció Administrativa, el Negociat de Suport Administratiu d'Energia Elèctrica i el Negociat de Suport Administratiu de Gas i Petroli.
Dels serveis territorials a Girona, Lleida, Tarragona i les Terres de l'Ebre se suprimeix l'Àrea d'Assessorament Tributari, Validacions i Informes.
Modificació del Decret 66/2005, de 19 d'abril, de reestructuració de la Direcció General de Programació Econòmica
Es modifica la lletra g) de l'article 4 del Decret 66/2005, de 19 d'abril, de reestructuració de la Direcció General de Programació Econòmica, amb la redacció següent:.g) Coordinar amb la Delegació del Govern de la Generalitat a Brussel·les les actuacions de seguiment del procés de presa de decisions vinculades amb les iniciatives legislatives, o d'una altra índole, que afectin la política de cohesió de la UE..
Es modifica l'apartat 4 de l'article 2 del Decret 242/2005, de 8 de novembre, de desplegament de l'estructura de l'Agència Catalana del Consum, amb la redacció següent:.L'Agència Catalana del Consum actua territorialment de manera desconcentrada mitjançant els serveis territorials del departament competent en matèria de consum.
Correspon als directors o directores dels serveis territorials del departament competent en matèria de consum:.a) Representar l'Agència Catalana del Consum en el seu àmbit territorial..b) Vetllar pel compliment de les disposicions legals vigents en matèria de consum..c) Exercir les funcions que preveuen els articles 1.a) i 7 del Decret 108/1997, de 29 d'abril, pel qual s'estableixen els òrgans competents en la imposició de sancions i altres mesures en matèria de defensa dels consumidors i usuaris, i en l'adopció de mesures per garantir la seguretat dels productes destinats al mercat, modificat pel Decret 203/1998, de 30 de juliol, pel qual s'estableixen els òrgans competents en la imposició de sancions i altres mesures en matèria de defensa dels consumidors i usuaris, i en l'adopció de mesures per garantir la seguretat dels productes destinats al mercat..
S'afegeix l'apartat 5 a l'article 2 del Decret 242/2005, de 8 de novembre, de desplegament de l'estructura de l'Agència Catalana del Consum, amb la redacció següent:.Les seccions de Consum a Girona, Lleida i Tarragona i l'Àrea de Consum a les Terres de l'Ebre, que té caràcter d'àrea funcional, s'adscriuen a l'Agència Catalana del Consum, sota la dependència directa del director o directora d'aquest organisme, sens perjudici de la dependència funcional dels serveis territorials del departament competent en matèria de consum pel que fa a l'exercici de les funcions que els corresponguin en l'àmbit del consum i de les funcions de coordinació i supervisió que amb caràcter general tenen aquests serveis territorials en l'àmbit territorial que els correspon..
S'afegeix un article 12 al Decret 242/2005, de 8 de novembre, de desplegament de l'estructura de l'Agència Catalana del Consum, amb la redacció següent:.Article 12.Funcions de les seccions de Consum a Girona, Lleida i Tarragona i de l'Àrea de Consum a les Terres de l'Ebre.Les seccions de Consum a Girona, Lleida i Tarragona i l'Àrea de Consum a les Terres de l'Ebre tenen les funcions següents:.a) Dur a terme la informació, la investigació, la incoació i la proposta de resolució, si escau, d'expedients en les matèries de disciplina del mercat i defensa de les persones consumidores i usuàries..b) Fer el control i el seguiment de la inspecció i del procediment sancionador en aquestes matèries..c) Dur a terme l'atenció a les persones consumidores i la tramitació de reclamacions i denúncies..d) Tramitar les sol·licituds d'arbitratge que es presentin en l'àmbit territorial corresponent..
S'afegeix un apartat 3 a l'article 3 del Decret 566/2006, de 19 de desembre, de reestructuració del Departament d'Economia i Finances, amb la redacció següent:.El director o directora del Programa de finançaments estructurats, amb rang orgànic de direcció general, depèn jeràrquicament del secretari o secretària general, d'acord amb el que preveu el Decret 194/2008, de 7 d'octubre..
S'afegeix una lletra d) a l'apartat 4 de l'article 15 del Decret 566/2006, de 19 de desembre, de reestructuració del Departament d'Economia i Finances, amb la redacció següent:.d) Centre d'Estudis d'Opinió..
S'afegeix una lletra l) a l'apartat 1 de l'article 8 del Decret 566/2006, de 19 de desembre, de reestructuració del Departament d'Economia i Finances, amb la redacció següent:.l) Coordinar i, si escau, establir les condicions d'utilització dels procediments per a la racionalització tècnica de la contractació de l'Administració de la Generalitat i del sector públic vinculat o dependent i dirigir el sistema de contractació centralitzada..
Es modifiquen les lletres d) i e) de l'article 18 del Decret 566/2006, de 19 de desembre, de reestructuració del Departament d'Economia i Finances, amb la redacció següent:.d) Donar suport als departaments i les entitats dependents de la Generalitat de Catalunya per a la correcta adaptació del règim d'ajuts, convocatòries de subvencions i ajuts individuals a la normativa comunitària en matèria d'ajuts d'Estat i notificar a l'òrgan corresponent de l'Administració General de l'Estat qualsevol tipus d'ajut públic que hagi de ser objecte de comunicació a la Unió Europea per part dels organismes del sector públic de la Generalitat de Catalunya, d'acord amb el Decret 314/1990..e) Coordinar la recollida d'informació del règim d'ajuts de la Generalitat de Catalunya, analitzar-la i trametre-la a l'autoritat competent, i també analitzar i difondre els documents de la Comissió Europea en matèria d'ajuts d'Estat que siguin d'interès per als departaments i les entitats dependents..
S'afegeix una lletra f) a l'article 18 del Decret 566/2006, de 19 de desembre, de reestructuració del Departament d'Economia i Finances, amb la redacció següent:.f) Coordinar amb la Delegació del Govern de la Generalitat a Brussel·les les actuacions de seguiment del procés de presa de decisions vinculades amb aquelles iniciatives legislatives, o d'una altra índole, que afectin la normativa comunitària en matèria d'ajuts d'Estat..
S'afegeix una nova disposició addicional al Decret 265/1986, de 3 de juliol, sobre creació de l'Assessoria Jurídica del Departament d'Economia i Finances, amb la redacció següent:.Totes les referències fetes al Decret 257/1997, de 30 de setembre, al Consell Executiu, al Gabinet Jurídic Central i als Serveis de l'Assessoria Jurídica s'entendran fetes, respectivament, al Decret 57/2002, de 19 de febrer, al Govern de la Generalitat, al Gabinet Jurídic de la Generalitat i a les àrees funcionals de l'Assessoria Jurídica..
Els òrgans dependents de les unitats afectades per aquest Decret es mantindran mentre no es modifiquin les disposicions que els regulen.
El personal funcionari i altre personal que resulti afectat per les modificacions orgàniques d'aquest Decret continuarà percebent la totalitat de les seves retribucions amb càrrec als crèdits als quals s'estaven imputant, fins que s'hagin adoptat les disposicions de desplegament i s'hagin fet les adaptacions pressupostàries i de relacions de llocs de treball corresponents.
Les persones que ocupen els llocs de treball o de comandament dels òrgans i les àrees funcionals afectades per aquest Decret seguiran exercint les seves funcions respectives mentre no s'adaptin els nomenaments o es proveeixin, si escau, els llocs de treball corresponents d'acord amb la nova estructura.
Els articles 11 i 12 de l'Ordre de 10 de desembre de 1997, de regulació dels negociats del Departament d'Indústria, Comerç i Turisme.
Els apartats 5 i 6 de l'article únic del Decret 369/2001, de 24 de desembre, de modificació del Decret 265/1986, de 3 de juliol, sobre creació de l'Assessoria Jurídica del Departament d'Economia i Finances.
El Decret 207/2002, d'1 d'agost, de reestructuració de la Direcció General d'Energia i Mines.
L'article 3 del Decret 317/2002, de 19 de novembre, de reestructuració parcial del Departament d'Economia i Finances.
Els articles 1, 2, 3, 4.2, 5 i 6 del Decret 363/2002, de 24 de desembre, de reestructuració de la Direcció General del Patrimoni de la Generalitat de Catalunya.
L'article 21 i la lletra f) dels articles 13.1 i 22.1 del Decret 8/2003, de 8 de gener, pel qual s'estableix l'estructura organitzativa de les direccions territorials del Departament d'Economia i Finances.
L'article 1 del Decret 442/2004, de 30 de novembre, d'adscripció de la Subdirecció General de Riscos i Assegurances a la Direcció General del Patrimoni de la Generalitat de Catalunya.
La lletra f) de l'article 1 i les lletres j) i k) de l'article 4 del Decret 66/2005, de 19 d'abril, de reestructuració de la Direcció General de Programació Econòmica.
La lletra j) de l'article 6 i l'article 16 del Decret 211/2005, de 27 de setembre, de reestructuració de la Secretaria General del Departament d'Economia i Finances.
Els articles 2.1, 3 i 4 del Decret 223/2005, d'11 d'octubre, de creació de la Gerència de Vehicles de l'Administració de la Generalitat de Catalunya i de la Comissió de Vehicles de l'Administració de la Generalitat de Catalunya.
Els articles 3.2.g), 20, 27 i 28 i la disposició addicional sisena del Decret 566/2006, de 19 de desembre, de reestructuració del Departament d'Economia i Finances.
Queda derogada qualsevol altra disposició de rang igual o inferior que contradigui aquest Decret o que s'hi oposi.
Es faculta el conseller o consellera d'Economia i Finances per dictar les disposicions necessàries per al desplegament d'aquest Decret i per realitzar les modificacions pressupostàries necessàries per executar-lo.